କରୋନା ଚେନ୍ ଭାଙ୍ଗିବାକୁ ପଦକ୍ଷେପ | Kanak News\nକରୋନା ଚେନ୍ ଭାଙ୍ଗିବାକୁ ଆଗକୁ ଆସିଲା ଝାରସୁଗୁଡା ବଣିକ ସଂଘ । କାଲିଠୁ ୭ ଦିନ ପାଇଁ ବନ୍ଦ ରହିବ ସହରର ଦୋକାନ ବଜାର, ନୟାଗଡରେ ବି ଆସନ୍ତା ସୋମ-ମଙ୍ଗଳ ବନ୍ଦ ରହିବ ସହର ।\nBy Kanak News Bureau Last updated Sep 25, 2020\nକନକ ବ୍ୟୁରୋଃ ଦିନକୁ ଦିନ କରୋନା ସଂକ୍ରମଣ ବୃଦ୍ଧି ପାଉଥିବାବେଳେ ସରକାର ସବୁ ପ୍ରକାର ଚେଷ୍ଟା କରୁଛନ୍ତି । ଲକଡ଼ାଉନ୍ ସଟଡ଼ାଉନ ଭଳି କଟକଣା ଲାଗୁ ହୋଇଥିଲେ ମଧ୍ୟ ସଂକ୍ରମଣ ଉପରେ ରୋକ୍ ଲାଗିପାରୁ ନାହିଁ । ତେଣୁ ନିଜ ଅଂଚଳରୁ ସଂକ୍ରମଣ ଚେନ୍ ଭାଙ୍ଗିବା ପାଇଁ ଆଗେଇ ଆସିଛି ଝାରସୁଗୁଡ଼ା ବଣିକ ସଂଘ । ଝାରସୁଗୁଡ଼ା ଜିଲ୍ଲାରେ ସାତ ଦିନପାଇଁ ଦୋକାନ ବଜାର ବନ୍ଦ ରହିବ । ଏନେଇ ଝାରସୁଗୁଡ଼ା ବଣିକ ସଂଘ ପକ୍ଷରୁ ନିସ୍ପତି ନିଆଯାଇଛି ।\nତେବେ ବନ୍ଦ ସମୟରେ ସକାଳ ୬ଟାରୁ ମଧ୍ୟାନ୍ନ ୧୨ଟା ଯାଏଁ ଅତ୍ୟାବଶ୍ୟକୀୟ ସାମଗ୍ରୀ କିଣିପାରିବେ ଲୋକେ । ସେପଟେ ଆଜି ଝାରସୁଗୁଡ଼ାରେ ୧୮୧ ଜଣ ନୂଆ କରୋନା ଆକ୍ରାନ୍ତ ଚିହ୍ନଟ ହୋଇଛନ୍ତି । ଆଜିର ଆକ୍ରାନ୍ତଙ୍କୁ ମିଶାଇ ଝାରସୁଗୁଡ଼ା ଜିଲ୍ଲାରେ ମୋଟ କରୋନା ଆକ୍ରାନ୍ତଙ୍କ ସଂଖ୍ୟା ୪ହଜାର ୭ଶହ ୬୫ରେ ପହଂଚିଛି । ୧୪ଶହ ୪୮ଜଣ ସକ୍ରିୟ ଥିବା ବେଳେ ୩ହଜାର ୩ଶହ ୧୦ ଜଣ ସୁସ୍ଥ ହେଲେଣି । ସେହିପରି ଜିଲ୍ଲାରେ କରୋନା ସଂକ୍ରମଣ ଯୋଗୁଁ ଏପର୍ଯ୍ୟନ୍ତ ୭ଜଣଙ୍କର ପ୍ରାଣହାନୀ ହୋଇଛି ।\nସେହିପରି ନୟାଗଡ଼ ଟାଉନରେ ମଧ୍ୟ ସୋମବାର ଓ ମଙ୍ଗଳବାର ଦୋକାନ ବଜାର ବନ୍ଦ ରଖିବାକୁ ନିସ୍ପତି ନେଇଛି ବଣିକ ସଂଘ । ଜିଲ୍ଲା ପ୍ରସାଶନର ନିସ୍ପତି କ୍ରମେ ଏଭଳି ନିସ୍ପତି ନିଆଯାଇଛି । ସେପଟେ ଆଜି ନୟାଗଡ଼ରେ ୫୨ଜଣ ନୂଆ ଆକ୍ରାନ୍ତ ଚିହ୍ନଟ ହୋଇଛନ୍ତି । ଆଜିର ଆକ୍ରାନ୍ତଙ୍କୁ ମିଶାଇ ଜିଲ୍ଲାରେ ୪ହଜାର ୪ଶ ୯୪ ଜଣ ସଂକ୍ରମିତ ହେଲେଣି । ୫୯୫ଜଣ ସକ୍ରିୟ ଆକ୍ରାନ୍ତ ଥିବା ବେଳେ ୩ହଜାର ୮ଶହ ୭୭ଜଣ ସୁସ୍ଥ ହେଲେଣି । ସେହିପରି କରୋନା ଯୋଗୁଁ ଜିଲ୍ଲାରେ ଏପର୍ଯ୍ୟନ୍ତ ୨୦ଜଣଙ୍କର ମୃତ୍ୟୁ ହେଲାଣି\nଏଲିଆଇସିରେ ଅଟକିଛି କି ଆପଣଙ୍କ ପୁରୁଣା ଟଙ୍କା? କେମିତି ପାଇବେ ଅଧା ପ୍ରିମିୟମ ଭରି ବନ୍ଦ ପଡିଥିବା ପଲିସି କିମ୍ବା ହଜି ଯାଇଥିବା ଡକ୍ୟୁମେଂଟ ପଲିସି ପଇସା? ବୀମାଧାରକଙ୍କ ମୃତ୍ୟୁ ହୋଇଗଲେ କେମିତି ପାଇବେ ଟଙ୍କା? ଗ୍ରାହକଙ୍କ ସୁବିଧା ପାଇଁ ଏଲଆଇସିର ବଡ ସୁବିଧା\nଆମେରିକାର ପ୍ରମୁଖ ପତ୍ରିକା ଟାଇମ ମାଗାଜିନରେ ସାହିନବାଗର ଦାଦି ମା' । ବିଶ୍ୱର ୧୦୦ ଜଣ ପ୍ରଭାବଶାଳୀ ବ୍ୟକ୍ତି ତାଲିକାରେ ସ୍ଥାନ ପାଇଲେ ବିଲକିସ୍ ।
